Tehnoloogiliste ja sotsiaalmajanduslike muutuste taustal ning sellest tulenevatest nihetest tööelus on hakatud rääkima tuleviku tööst. Üks osa tuleviku tööst on uute töövormide kasutamine, mis erinevad traditsioonilisest töösuhtest. Need töövormid võimaldavad töö tegijale suuremat paindlikkust töö tegemise aja, koha ja mahu suhtes ning hõlmavad tööampse, juhutööd ning ka tööd koostööplatvormide vahendusel.
#000001
Mis tööd kuuluvad tööampsu alla?
#000003
Hooaja- ja projektipõhise töö raames pakub tööandja töötajale tööd kas regulaarselt või ebaregulaarselt vastavalt vajadusele: näiteks kui on vaja võtta osa konkreetsest projektist või pakutakse tööd vastavalt aastaaegadele, näiteks põllumajanduses. Töö on tähtajalise iseloomuga, mis eeldab konkreetse ülesande täitmist või kokkulepitud perioodi jooksul tööl olemist.
#000005
Töökoha või ka tööaja jagamine tähendab sellist töövormi, mille raames tööandja võtab tööle reeglina kaks töötajat, kes täidavad ühe täistööajaga ametikoha. Töötajatel endil on reeglina tööandjaga osalise tööajaga töölepingud.
#000007
Tööd andva isiku jaoks on tööamps üks võimalus tasandada ajutisi muutusi tööjõuvajaduses. Enam sobib see nõudluse kasvu perioodidel, näiteks tipphooajal turismivaldkonnas. Lühiajalise töö vorm on kohane ka kindla projektitöö jaoks sobilike oskuste ja teadmistega inimeste leidmiseks.
#000009
Oluline on lühiajalise töövormi roll ka iseseisvate lepingupartnerite elus. Lühiajaline töö võimaldab pakkuda ettevõttele oma teenuseid ühekordselt kindla projekti ja ülesande raames. Selline töökorraldus annab iseseisvale lepingupartnerile võimaluse valida endale sobivaid projekte näiteks selle järgi, kuivõrd need töö tegijat arendavad ja karjäärialaselt edasi aitavad.
#000013
Lisaks võib tööampsust saada hüppelaud pikemaajalisele töösuhtele, kui töö tegija on tööülesannete täitmisel edukas.
#000014
8 nippi, kuidas leida enda ettevõttesse tippspetsialist
#000016
Tööturu-uuring: Pea 40% töötajatest kardab, et neid koondatakse
#000017
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000018